  Анжелика Тихонова корреспондент Удмуртиысь 1 номеро элькун эмъюртлэн ЭКО-я но репродукцияя центраз секытэн нылкышноослы визь-кенеш сётонъя ӟырдыт герӟет ужаны кутскиз. Со сярысь улосвылысь тазалыкез утёнъя министерстволэн пресс-службаез ивортэ. Нылкышноос тазалыксыя, нылпи нуллон вакытсы мынонъя, кылдэм эпидемиологи югдурын эмъюрттэт сётонэз радъян юанъёсынызы жингыртыны, озьы ик мукет дырлы выжтыны луонтэм эскеронъёс пумысен ивор тодыны быгатозы. Юанъёсын 8(3412) 69-35-97 телефон номеръя вордӥськонысен удмуртарняозь 8 часысен 15 часозь вазиськыны луэ.  Тодэ вайытом, кемалась ик ӧвӧл Ижкарын коронавирус инфекци пумысен юанъёсъя ӟырдыт герӟет радъязы.  Тегъёс: Тазалык Ижкар Удмуртия коронавирус нылкышноос  